16. ΑΠΟΦΑΣΗ ΥΠΟΥΡΓΟΥ ΔΗΜΟΣΙΑΣ ΤΑΞΗΣ Αριθ.6700/1-59205 της 24 Ιουν./18 Ιουλ. 1985 (ΦΕΚ Β΄  449) Καθορισμός των Αστυνομικών Αρχών, στις οποίες θα υποβάλλονται οι αιτήσεις για τη χορήγηση αδειών εισαγωγής και εμπορίας όπλων και εκρηκτικών υλών. Έχοντας υπόψη: 1.Την 2268 Φ.616.3/4.3.1985 πρόταση της Δ/νσης Ασφάλειας Αττικής. 2.Την από 16.5.1985 έγγραφη εισήγηση της Διεύθυνσης Κρατικής Ασφάλειας, Υ.Δ.Τ. και του Αρχηγού της Ελληνικής Αστυνομίας και 3.Τη διάταξη του άρθρ. 14 του Νόμ. 495/1976 «περί όπλων, εκρηκτικών υλών και εκρηκτικών μηχανημάτων και άλλων τινών ποινικών διατάξεων», αποφασίζουμε: Α.Καθορίζουμε ως εξής τις Αστυνομικές Αρχές, στις οποίες θα υποβάλλονται από τους ενδιαφερόμενους οι αιτήσεις για τη χορήγηση των αδειών που προβλέπονται από τις διατάξεις του άρθρ. 2 παρ. 1 και 2 και του άρθρ. 4 παρ. 1 του πιο πάνω Νόμου: α)Τα κατά τόπους Αστυνομικά Τμήματα Ασφαλείας και, όπου δεν υπάρχουν Υπηρεσίες Ασφαλείας, τα Αστυνομικά Τμήματα Τάξης, του τόπου εμπορίας, παρασκευής ή εναποθήκευσης, ανεξάρτητα από τον τόπο της έδρας της επιχείρησης ή των γραφείων αυτής και β)Τα Τμήματα Ασφαλείας των Αστυνομικών Διευθύνσεων, στις περιπτώσεις που ο παραπάνω τόπος αστυνομεύεται απευθείας από την Αστυνομική Διεύθυνση. Β.Καταργούμε την 10047 Φ.508.3/10θ από 8.9.1978 (ΦΕΚ 954/1978 τ. Β.΄) απόφασή μας, που ρύθμιζε το πιο πάνω αντικείμενο. Σελ. 344,20(α) Τεύχος Η81-Σελ. 34 